Sala i Martín i els diners dels clubs: "El negoci del futbol és bastant ruïnós"

Thu, 03 May 2018 09:20:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Per què magnats russos, nord-americans, xinesos i xeics àrabs inverteixen en futbol europeu? És per fer negoci, o per guanyar prestigi? El professor de la Universitat Colúmbia respon aquesta i altres qüestions sobre el finançament dels clubs i l'impacte d'aquest sector sobre l'economia. "Qui entri al món del futbol pensant-se que es farà ric s'emportarà un desengany", sentencia Xavier Sala i Martín. "Els beneficis dels clubs acaben sent zero, perquè els ingressos acaben servint per pagar els sous dels jugadors i els traspassos." Sala i Martín també explica per què la Premier League anglesa té més competència, gràcies a un repartiment més equitatiu dels drets televisius dels partits.