Sala-i-Martín: "L'escàndol del Barça degrada la imatge del club i tindrà conseqüències"

Tue, 02 Mar 2021 11:57:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín demana la màxima presumpció d'innocència per l'expresident Bartomeu i els responsables del Barça que declaren davant la justícia per l'escàndol de les xarxes socials. Però recorda que "les acusacions són molt greus", i que si es proven "no hi ha d'haver impunitat". Demana al president que surti de les eleccions d'aquest diumenge que apliqui "la màxima transparència" al club i "se sàpiga tot". Sala-i-Martín diu que només les acusacions de corrupció poden tenir "implicacions molt greus sobre el nom del Barça", perquè degrada la imatge del club. I això perjudicarà quan el pròxim president vulgui renegociar els contractes amb els espònsors. El professor de la Universitat Columbia també analitza la idea d'un "passaport Covid" a la UE, per viatjar. I els riscos i avantatges del bitcoin, la criptomoneda de moda.