Sala-i-Martín: "La crisi no l'ha causada el confinament"

Thu, 02 Jul 2020 10:45:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala-i-Martín assegura que el confinament per la Covid-19 no ha provocat la crisi econòmica, sinó que ha estat "la por al virus". Això ho diu a partir d'un estudi elaborat per un grup d'economistes dels Estats Units, liderat pel professor de Harvard Raj Chetty. L'informe constata que la caiguda de consum en restaurants i altres negocis on hi ha un contacte personal s'ha produït igual en estats on s'ha decretat l'estat d'alarma que en aquells on no hi ha hagut confinament. "Per què? Perquè la crisi és causada per la por. No perquè el govern no et deixi anar al restaurant. I això és una lliçó important per al desconfinament", subratlla Sala-i-Martín. El professor de la Universitat Colúmbia celebra la plataforma online creada per Raj Chetty i el seu equip per mesurar l'economia en temps real, que recull dades subministrades per empreses privades, de forma anònima, i que serveix per posar el termòmetre sobre l'activitat econòmica, minut a minut.